CELEX: C2004/262/21
Language: sl
Date: 2004-10-23 00:00:00
Title: Sodba Sodišča (prvi senat) z dne 9. septembra 2004 v zadevi C-269/03 (predlog za sprejem predhodne odločbe Cour d'appel): Administration de l'enregistrement et des domaines, État du grand-duché de Luxembourg proti Vermietungsgesellschaft Objekt Kirchberg Sàrl (Šesta direktiva DDV — Člen 13(C) — Oprostitve pri transakcijah lizinga ali dajanja v najem nepremičnin — Pravica do izbire za obdavčitev — Odbitek vstopnega davka — Predhodna pridobitev dovoljenja davčnega organa)

23.10.2004   
            
            
               SL
            
            
               Uradni list Evropske unije
            
            
               C 262/11
            
         
      SODBA SODIŠČA
   
   (prvi senat)
   z dne 9. septembra 2004
   v zadevi C-269/03 (predlog za sprejem predhodne odločbe Cour d'appel): Administration de l'enregistrement et des domaines, État du grand-duché de Luxembourg proti Vermietungsgesellschaft Objekt Kirchberg Sàrl (1)
   
   (Šesta direktiva DDV - Člen 13(C) - Oprostitve pri transakcijah lizinga ali dajanja v najem nepremičnin - Pravica do izbire za obdavčitev - Odbitek vstopnega davka - Predhodna pridobitev dovoljenja davčnega organa)
   (2004/C 262/21)
   Jezik postopka: francoščina
   V zadevi C-269/03, katere predmet je predlog za sprejem predhodne odločbe na podlagi člena 234 ES, naslovljen na sodišče z odločbo Cour d'Appel (Luksemburg) z dne 18. junija 2003, ki je prispela na Sodišče dne 20. junija 2003, v postopku, ki poteka med Administration de l'enregistrement et des domaines, État du grand-duché de Luxembourg in Vermietungsgesellschaft Objekt Kirchberg Sarl, je Sodišče (prvi senat), v sestavi P. Jann, predsednik senata, A. Rosas in S. von Bahr (poročevalec), sodnika, generalni pravobranilec: L. A. Geelhoed, sodni tajnik: Múgica Arzamendi, glavna administratorka, dne 9. septembra 2004 razglasilo sodbo, katere izrek se glasi kot sledi:
   Določbe člena 13(C) (pododstavek1) (točka a) in (pododstavek 2) Šeste Direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero, ne nasprotujejo temu, da država članica, ki je uporabila možnost, po kateri lahko svojim davkoplačevalcem podeli pravico do izbire za obdavčitev pri transakcijah lizinga ali dajanja v najem nepremičnin, sprejme ureditev, ki pravico do celotnega odbitka vstopnega davka na dodano vrednost pogojuje s pridobitvijo predhodnega dovoljenja, ki nima retroaktivnega učinka, s strani davčnega organa.
   
      (1)  UL C 200, 23.8.2003.